झपकी लेने के बजाय, सोए बिना अपने दिमाग और शरीर को आराम देने का प्रयास करें । एक शांत वातावरण बनाएं, ज़मीन पर बैठें, और गहरी सांस लेने पर ध्यान केंद्रित करें । सोने की कोशिश करने के बजाय, अपने दिमाग को मुक्त करने का प्रयास करें । यह कल्पना करने पर ध्यान दें कि आपके विचार आपके मन से बहते हुए, फिर बाहर की ओर जा रहे हैं । एक अलार्म सेट करें जैसे कि आप झपकी लेने के लिए करते हैं, और वास्तव में सोए बिना काम की दुनिया में तरोताज़ा हो कर और जाग कर फिर से प्रवेश करें । यदि दोपहर के भोजन के बाद आपके ऊर्जा का स्तर कम होता है, तो आप ऐसे अकेले व्यक्ति नहीं हैं । सोने की कोशिश करने के बजाय, कुछ लोगों को तरोताज़ा होने के लिए हल्का व्यायाम करना अधिक प्रभावी लगता है । झपकी लेने के बजाय, कार्यालय से बाहर जाकर पड़ोस के आसपास टहलें, या फिर अपना रक्तचाप बढ़ाने के लिए इमारत के चारों ओर जल्दी से जॉगिंग करें । धूप में बाहर निकलना आपको फिर से जगा सकता है और आपको आवश्यक ऊर्जा दे सकता है । कुछ कार्यस्थलों में ट्रेडमिल डेस्क का होना बहुत सामान्य हैं । यदि आपके पास घर पर एक ट्रेडमिल है, तो खुद को चलने और काम करने के लिए तैयार करें । काम के दिन के बीच का समय शायद स्काइरिम (Skyrim) पर एक पूरा कैम्पेन (Campaign) खेलने के लिए सबसे अच्छा नहीं है, लेकिन लूमिनोसिटी (Luminosity) ऐसे दिमाग प्रशिक्षण के अभ्यास प्रदान करता है जो कछ लोगों को तरोताज़ा लगता है, और वे आपको एक अत्यंत आवश्यक आराम का समय और ऊर्जा देते हैं जो सोए बिना बाकी का दिन बिताने में आपकी मदद करता है । इसी तरह, वर्ग-पहेली और सुडोकू समय-परीक्षित पहेलियां हैं जिसकी ज़रूरत कुछ लोगों को अपनी दिनचर्या की एकरसता को बदलने के लिए और फिर से जागने के लिए होती है । देखें कि क्या आपके कार्यस्थल में शतरंज की तरह, कोई ऐसा खेल पसंद करता है जो आपको पसंद हो । कहीं पर एक बोर्ड रखें और नियमित रूप से एक खेल खेलें । थोड़ी देर खेलने के लिए जल्दी से 10 या 15 मिनट की एक ब्रेक लें और बाद में खेल को जारी करें । यह आपकी दिनचर्या को और आपकी सोच को बदलेगा । थकान का मुकाबला करने के लिए खाली कैलोरियां लेना और दोपहर में देर से अधिक कॉफी लेने से विपरीत प्रभाव हो सकता है, और यह आपकी ऊर्जा को कम कर सकता है और आपको मदहोश बना सकता है । एनर्जी ड्रिंक्स कंपनियों के दावों के बावजूद कि वे आपको दोपहर के भोजन के बाद सोने से रोकेंगी, अपने शरीर को खाली कैलोरियों के साथ भरने के बजाय एक छोटी झपकी लेना अधिक प्रभावी है । यदि आप भूखे नहीं हैं तो और अधिक खाने से, एवं अधिक कैफीन लेने से बचने की कोशिश करें । यदि आपको कुछ जलपान की ज़रूरत है, तो कुछ ऐसा लें जिसमें प्रोटीन की अधिक मात्रा हो, जैसे कि कुछ मिश्रित नट्स । नट्स आपकी भूख को खत्म कर सकते हैं और आप को जलाने के लिए आवश्यक पदार्थ दे सकते हैं । जब आपको एक छोटे जलपान की ज़रूरत हो तब चबाने लिए अपने डेस्क पर कुछ नट्स रखें ।
ممارسة التأمل. مارس التمشية بعد تناول الغداء. العب لعبة سريعة. تجنب الأكل الزائد والكافيين.